A "Családbarát Magyarországot" kell reklámoznia annak, aki a kormány támogatásával vesz autót

Nem adják ingyen a 2,5 milliós támogatást.

A hvg.hu szúrta ki, hogy megjelent a nagycsaládosok személygépkocsi-szerzési támogatásáról szóló kormányrendelet.

A rendelet nagyjából a Novák Katalin államtitkár által már korábban ismertetett feltételeket foglalja össze: a családok legfeljebb 2,5 millió forintot igényelhetnek hétszemélyes gépjármű vásárlásához.

Azonban van egy további feltétel: a személygépkocsit az Emmi "Családbarát Magyarország" logójával kell felmatricázni, és ezt három évig nem lehet eltávolítani. A költségek viszont nem a vásárlót, hanem az autókereskedőt terhelik.